tomron87/hebrew-wikipedia-sentences-corpus huggingface dataset:
מאפיין ייחודי נוסף הוא אי היכולת להגביר או להקטין את עוצמת החום, וזאת כדי לעמוד בקריטריונים ההלכתיים.
פלטת השבת מיועדת לעמוד בקריטריונים הלכתיים של אמצעי חימום עליו מותר להשהות מאכלים שסיימו את בישולם (או שהם בשלבי בישול שונים) מערב שבת עבור השבת.
בעקבות חשש זה ישנם מקרים בהם ישנו איסור מדרבנן להשהות מאכלים שבישולם עוד לא הסתיים.
ההגדרה ההלכתית לאמצעי עליו מותרת השהיית מזון ללא כל הגבלה היא 'כירה גרופה וקטומה', ביטוי שפירושו כירה שחומר הבערה שלה הוא גחלים, כאשר אלו נגרפו והוצאו מן הכירה או שפוזר עליהם אפר.
פעולות אלו אשר גורמות להקטנת חום הגחלים מבטאות את כוונתו של הגורף או המחתה להימנע מפעולת חיתוי בשבת, ועל כן מותר להשהות עליה גם מזון בשלב בישול מוקדם, היות שהמשהה עשה לעצמו היכר בגוף הגחלים וממילא סר החשש שמא יבוא לחתות בהם בשבת.ֶ
על פי מרבית הדעות ההלכתיות, פלטת השבת, שאין כל אפשרות להגביר את עוצמת חומה היא שוות ערך ל'כירה גרופה וקטומה', ועל כן מותר להשהות עליה מערב שבת מאכלים מבושלים ללא כל תלות במצב בישולם.
הגבלה אחת על השהיית מאכלים מערב שבת היא אי־כיסוי סיר באופן הרמטי במגבות או בגדים, וזאת בשל איסור הטמנה.
במרבית המקרים כיום אין צורך הלכתי מובהק בשימוש בפלטת השבת, מפני שרוב המאכלים מוכנים בערב שבת לחלוטין, או לפחות נחשבים כמבושלים בשיעור של מאכל בן דרוסאי, אך פשט המנהג בכל תפוצות ישראל להשתמש בכלי זה בשבת, והפלטה הפכה אף לסממן מובהק כחלק מסמלי השבת.
כמו כן הפלטה היא הפתרון היחיד להיתר חזרה בשבת עצמה של המאכלים למקור חום.
בניגוד להנחת מאכלים מערב שבת המותרת ללא הגבלה אף שהמאכל מתבשל בשבת (מכח העיקרון 'אין שביתת כלים'), הנחת מאכל חי על גבי פלטת השבת בשבת עצמה אסורה מהתורה עקב מלאכת מבשל.
איסור זה הוא אף אם המאכל מונח על הפלטה כשהיא קרה או לא פועלת (עקב תלות ההפעלה בקוצב זמן כדוגמת שעון שבת), ועתידה לפעול מאוחר יותר, משום ש'אחד נותן את הקדירה, ואחד מצית את האש' הראשון 'פטור אבל אסור' (בניגוד לשבת, פעולה זאת מותרת לכתחילה ביום טוב, בו הותר הבישול).
הנחת מאכל מבושל יבש בשבת על גבי פלטת השבת מותרת עקרונית עקב הכלל 'אין בישול אחר בישול', כלומר אין משמעות לחימום מחודש של מאכל מבושל שהצטנן.
עם זאת ישנם דעות על פיהם הנחת המאכל ישירות על גבי פלטת השבת אסורה בעקבות חשש 'מיחזי (=נראה) כמבשל', כלומר שפעולה זאת נראית כפעולת בישול רגיל, ואדם הרואה זאת לא ידע להבדיל בין הפעולה המותרת של חימום מחודש של מאכל מבושל, לבין הפעולה האסורה מהתורה של בישול מאכל חי.
בעקבות חשש זה חימום מחודש של מאכל חי מותר רק באופן שעושה זאת בשינוי ניכר מדרך הבישול בימות החול, לדוגמה על גבי כלי מתכת ריק או פס מתכת המונח על פלטת השבת.
ישנם דעות על פיהם אין כל חשש 'מיחזי כמבשל' בפלטת שבת, היות שהיא מיועדת אך ורק לשמירת חום בשבת, ולא לבישול, ועל כן מותר להניח מאכל מבושל יבש על גבי פלטת השבת בשבת ללא הגבלה (דעת הרב עובדיה יוסף).
תקפות העיקרון 'אין בישול אחר בישול' לגבי מאכל מבושל לח שנויה במחלוקת, ועל כן חימום מחודש של מאכל מבושל לח על גבי פלטת השבת מסובך יותר, ראו חימום חוזר של מאכל מבושל יבש או לח.
פלטת שבת על גבי כירת גז
במקומות שונים ישנו שימוש בפלטת שבת העשויה מפיסת מתכת המרודדת לטס מרובע אשר מונחת על גבי כירת גז (מכונה 'בלעֶך'.
מיידיש: יריעת מתכת, פח), ועל גבה מונחים הסירים ובהם התבשילים.
בעבר בהיעדר תשתית חשמל רחבה, אמינה וזולה היה רווח השימוש באמצעי זה, אך כיום שימוש כזה נפוץ בעיקר במטבחים מוסדיים, ואצל המקפידים על אי־שימוש בחשמל בשבת.
יש הסוברים כי בעת שימוש בפלטה מסוג זה יש צורך לנטרל או לכסות באופן כל שהוא את הכפתורים דרכם ניתן לשלוט בעוצמת הלהבה, על מנת שהכיסוי יחשב ל'כירה גרופה וקטומה'.
שימוש בסוג זה של פלטה הכולל אש גלויה ועשן נחשב למסוכן בטיחותית בהשוואה לפלטה חשמלית, ודורש זהירות ואוורור למניעת שרפה או חנק (מגז CO הנפלט מאש גלויה).
בנוסף נדרשת זהירות מפני דליפת גז במקרה ובו כבתה הלהבה.
גרסה אחרת של פלטה זו היא יריעת מתכת המונחת על מספר נרות (כדוגמת נר נשמה).
גרסה זו מסוכנת במיוחד, ואסורה לשימוש על פי הנחיות הרשות הארצית לכבאות והצלה.
בארצות הברית, מספר מקרי שריפות שנגרמו משימוש ב"בלעך" גבו אף קורבנות בנפש.
לגבי הפלטה החשמלית המצויה בימינו נחלקו האחרונים בדעתו, יש שכתבו שהיות ומכשיר זה משמש רק לחימום מאכלים יודה בזה שאין צורך בכיסוי נוסף, אך מאידך יש שהעידו ששמעו ממנו לאסור גם בזה משום לא פלוג, ויש האומרים שדעתו לכסות אף בפלטה חשמלית בכיסוי כל שהוא, אך אין צורך בהפסק אוויר.
פְּלַטְפוֹרְמַת מִחְשׁוּב (לפי מונחי האקדמיה ללשון העברית: מַסֶּדֶת מִחְשׁוּב; באנגלית: Computing platform) היא מערכת המורכבת מסוג כלשהו של ארכיטקטורת חומרה ביחד עם תשתית תוכנה (software framework או application framework).
החיבור בין השתיים אמור לאפשר הרצה של תוכנות ויישומי מחשב.
פלטפורמת מחשוב טיפוסית כוללת את ארכיטקטורת המחשב, מערכת ההפעלה, שפות תכנות וממשקי משתמש הקשורים לכך - ספריות של סביבת ההרצה (run-time system) או ממשק המשתמש הגרפי.
לפלטפורמת המחשוב חשיבות מכרעת בפיתוח תוכנה.
פלטפורמת רשת חברתית, היא אפליקציה או אתר אינטרנט שמאפשרת למשתמשים ליצור פרופילים אישיים, לשתף תוכן, לתקשר עם חברים ולבצע פעולות חברתיות נוספות.
פלטפורמות אלו מאפשרות למשתמשים לפרסם תמונות, וידאו, פוסטים וקישורים, ולסקור את תוכן המשתמשים האחרים.
הן משמשות גם ככלי לחיפוש עבודה, קידום אירועים וגיבוש קהילות, ונמצאות בשימוש רחב ברחבי העולם לתקשורת ושיווק דיגיטלי.
במאמרו האקדמי "פלטפורמת קפיטליזם"[1], ניק סרניצ'ק מציג את האופן שבו היסודות הבסיסיים של הכלכלה מתגלים במהירות על ידי מספר קטן של פלטפורמות מונופוליסטיות כמו גוגל ופייסבוק, אפל ומיקרוסופט, אובר ו-Airbnb.
החברות הללו הן דוגמה לפלטפורמות-על באינטרנט אשר מספקות את בסיס החומרה והתוכנה למילוני בני אדם ובהן ניתן לפעול במגוון רחב של שירותים: תיירות, ניווט, שיווק, חיפוש, סלולר ועוד.
מחקרו של שרניק, ממחיש כיצד הפלטפורמות הללו מציגות נטיות חדשות המבוססות על שיקולים פנימיים שונים בתוך המסגרת הקפיטליסטית, ויוצרות אתגרים משמעותיים לחזון עתידי של קפיטליזם ופוסט-קפיטליזם, להפוך את הרשתות לשירותים המונעים על ידי ערכים ולא על ידי רווח.
מגמה זו מסמנת שינוי משמעותי בכוח של אותן פלטפורמות, השפעתן על עיצוב סדר היום החברתי העולמי ובאופן שבו חברות קפיטליסטיות פועלות ובאופן שבו הן מתקשרות עם שאר הכלכלה.
בעתיד, הרשתות החברתיות העשויות להפוך המפתח לאיחוד ולשיתוף פעולה חברתי עולמי, קידום כלכלה שיתופית ותמיכה במודלים של דמוקרטיה ישירה ותיאום בממדים גלובליים.
פלטפורמת ביקוש היא מערכת המאפשרת למפרסמים, הקונים שטחי פרסום דיגיטליים ממו"לים של תוכן (אתרי אינטרנט) לנהל את פעילותם מול בורסות פרסום (ad exchanges) ובורסות נתונים (data exchanges) דרך ממשק יחיד.
ההחלטה איזו פרסומת תוצג למשתמש באתרים שבהם מוצגות הפרסומות מתקבלת בבורסות הפרסום, על פי רוב בזמן אמת, בתהליך של בידינג בזמן אמת (Real Time Bidding).
באמצעות פלטפורמות ביקוש יכולים המפרסמים לנהל את הצעותיהם במכרזים אלה, כלומר לקבוע את המחיר שהם מוכנים לשלם על חשיפות או על אינטראקציה מסוגים אחרים על הפרסומות, וכן לפרט את הפרמטרים שלפיהם יוצג הפרסום, הנוגעים בדרך כלל למשתמשים ולהתנהגותם, כדי למקד את הפרסום בקהל היעד הרצוי.
פלטפורמות הביקוש מקנות למפרסמים גישה לאפשרויות פרסום רבות שעליהן הם יכולים להתמודד, וכן למידע על החשיפה לפרסום בפועל ועל ביצועיו, מידע היכול להיות בסיס לאופטימיזציה של הפרמטרים כדי להשיג אפקטיביות משופרת של הפרסום.
פלטפורמת היצע (Supply Side Platform, SSP) היא פלטפורמה טכנולוגית המאפשרת למו"לים של תוכן דיגיטלי לנהל את היצע הזדמנויות החשיפה שהם מוכנים להציע על מנת לנצל אותו באופן אופטימלי ולהפיק הכנסות מן התוכן שהם מספקים.
פלטפורמות היצע מקנות ללקוחותיהן דרך יעילה להגיע לפרסום ממקורות שונים כדי לנצל באופן אופטימלי את אפשרויות החשיפה שהם מציעים למפרסמים.
יעילותן מושגת הודות לדרגה גבוהה של אוטומציה.
פלטפורמות ההיצע גם מציעות מידע ותובנות בנוגע לקהלים ולערוצי הכנסה שונים מפרסום, ומאפשרות התאמה של הפרסום לקהלים מוגדרים על פי פרמטרים שונים.
על פי רוב נבחרות בהן הפרסומות שבסופו של דבר מוצגות למשתמשים בתהליכי בידינג בזמן אמת (RTB) דרך בורסות הפרסום (ad exchanges) שאליהן מקשרות פלטפורמות ההיצע את המו"לים.
המפרסמים, מצידם, מתקשרים עם בורסות הפרסום באמצעות פלטפורמות ביקוש (DSP).
פלטפורמת פיתוח Low code היא סביבת עבודה למתכנתים לשם יצירת אפליקציות בעזרת ממשקים גרפיים וקונפיגורציות.
זאת בנוסף על תכנות מסורתי, כלומר כתיבת קוד.
הפלטפורמה עשויה להתמקד בעיצוב ופיתוח של סוג מסוים של יישומים כמו: מסדי נתונים, תהליכים עסקיים או יישומי רשת.
פלטפורמות ה-low code יכולות לייצר אפליקציות מלאות או כמעט מלאות - שדורשות לתכנת בכתיבת קוד חלקים ספציפיים בתוכן.
פיתוח ב-LCDP הוא פיתוח בקצב מהיר.
היתרונות בפיתוח כזה הם בכמה ממדים: הניתוח, הפיתוח, כוח האדם וניהול הפרויקט.
בכל אחד מאלה פלטפורמת ה-Low code מביאה תובנות שקהילת פיתוח התוכנה כבר הגיעה אליהן, לידי מימוש עכשווי.
כלים כגון Mendix ו-OutSystems, Power platform הן פלטפורמות פיתוח בלואו קוד.
הן מהוות סביבת פיתוח עשירה ורחבה, אך בעיקר בת-הרחבה על ידי ממשקים קלים לשימוש, או הרחבה באמצעות שימוש ב-Online marketplace, בו קיימות הרחבות שאחרים פיתחו.
בעידן מחשבי ה-Mainframe והשימוש במודל שרת-לקוח (Client-Server), קראו לכלים בתחום זה "מחוללי יישומים", או "שפות מהדור הרביעי".
זאת משום ששפות אלה נבנו באמצעות שפות של הדור השלישי (C, Java ואחרות) ופעלו לא כשפות מקומפלות, אלא כמפרשים.
בתחילת המאה ה-21, כלים אלה זכו לכינוי "Rapid Application Development".
כלים אלה סבלו מאבולוציה שבעצם הפחיתה ממהירות הפיתוח ומהירות הביצועים.
דורות של קומפיילרים הוחלפו במהירות, והצורך לתחזק כלי RAD ברמת עדכניות גבוהה מול הקומפיילרים החדשים, הפחית את הערכים המוספים שלהם.
עם ההתקדמות הטכנולוגית, מה שפעם היה ה-Server Side עבר למחשוב ענן ומה שהיה ה-Client Side הוא כעת המחשב האישי, הטלפון החכם, או כל מכשיר המתחבר לענן.
בעולם הענן, נושא הביצועים מטופל בקנה מידה אחר.
אחת התוצאות המעניינות היא החזרה של כלי הפיתוח המהיר לשולחן.
למעשה, כלי תשתית לפיתוח מהיר הפכו לאחד הטרנדים הלוהטים.
בשנת 2014, IDC טבעה את המונח Low Code, תוך שהיא סוקרת את הצורך והפתרונות בתחום הפיתוח המהיר, ומאז זה השם המקובל בעולם.
פלטפורמת פיתוח אל-קוד היא פלטפורמת מחשוב מבוססת פיתוח בהפשטה גבוהה, המנגישה יכולות פיתוח והרצת יישומים למפתחים שאינם תוכניתנים.
פלטפורמת פיתוח אל-קוד היא תשתית המספקת למפתחי מערכות מידע כלים למימוש יישומים או אפליקציות, ללא צורך בתכנות.
יישומים אלו נבנים בעזרת ממשקים גרפים, תצורות מוכנות מראש, מנועי חוקים וממשקי תוכנה, וזאת במקום התכנות המסורתי של כתיבת קוד בשפה פורמלית.
פלטפורמות אלו מצטיינות בעיצוב ופיתוח של יישומים כגון מסדי נתונים, תהליכים עסקיים או יישומי רשת.
הפיתוח ב-NCDP מייתר, ברמת היישום (Application), את הצורך בתוכניתני צד שרת, מסדי נתונים ותוכניתני צד לקוח, באשר פיתוח אל-קוד עושה שימוש בהפשטה גבוהה של כלי מחשוב לפתרון בעיות, כולל מנועי חוקים, קשרים פנימיים וחיצוניים מן המוכן, תבניות לשאילתות מסד נתונים ועוד.
הצורך במעצבי ממשק גם הוא פוחת, משום שפלטפורמות אל-קוד מציעות ממשקי עיצוב פתרונות העושים שימוש רב בכלים, תבניות עיצוב, ותרשימי זרימה מן המוכן.
כתוצאה מכך, המפתחים הטיפוסיים של פתרונות אל-קוד הם מנתחי מערכות, ולא מתכנתים.
מנתחי מערכות קרובים למשתמשים העסקיים, וקשובים לצרכיהם.
בעוד התוצרים שלהם, במתודולוגיות פיתוח מסורתיות (ראה להלן), היו רק הצעד הראשון בשרשרת הפיתוח, פלטפורמות אל-קוד מאפשרות להם לממש פתרון בפרקי זמן קצרים יותר – הן ברמת אבטיפוס, והן ברמת יישום ארגוני שלם, מקושר, בדוק ומאובטח.
משתמשים עסקיים בעלי אוריינות במערכות מידע (הקרויים גם Citizen developers, או Power Users) יכולים גם הם לבנות, לשנות, ולתחזק פתרונות אלו במינימום הזדקקות למפתחים מקצועיים.
מאפיין נוסף של פלטפורמות אל-קוד, בדומה פלטפורמת פיתוח Low code, הוא, שאחסון הנתונים ועיבודם מתבצעים בענן (הציבורי או הפרטי) בעוד המשתמש ניגש אל המערכת לצפייה ולעריכה באמצעות דפדפן, הטוען קוד html ו-JavaScript על גבי מחשב PC או התקן נייד.
היתרון של NCDP הוא במיידיות שבה המשתמש העסקי רואה את הפתרון לצרכיו, מבלי שזה יעבור שרשרת של אפיון עסקי >> אפיון טכני >> פיתוח >> עיצוב >> בדיקות, הטיפוסית לתהליכי פיתוח מסורתיים, כולל הפרדיגמה הקרובה ביותר, פלטפורמות הפיתוח Low Code.
כך מתאפשר מענה מהיר ואיכותי לצורכי המחשוב הגדלים של ארגונים בכל העולם, החווים טרנספורמציה דיגיטלית המעמיסה על מחלקות ומנהלי מחשוב עומס גובר והולך של מטלות ודרישות.
פלטפורמות אל-קוד מאופיינות בארכיטקטורת שרת-לקוח טיפוסית, הנחלקת לשניים:
ממשק יצירת יישומים הכולל ייצוגים גרפים וטקסטואליים, מנוע חוקים
לפלטפורמות אל-קוד מאפיינים ותכונות משותפים, המאפשרים הקמה, ועריכה של יישומונים ללא כתיבת קוד פורמלי.
מודל ישויות קשרים: זהו מודל חזותי המאפשר למאפיין המערכת לתכנן אותה, תוך מיפוי הישויות ביישום העסקי, סיווגן, והגדרת הקשרים ביניהן.
מנוע חוקים: זהו הכלי באמצעותו ניתן לנסח את הלוגיקה שבבסיס המערכת, כולל פעולות חישוב, שמירת מידע, קריאה לקלט משתמש, פלט אוטומטי, תזכורות ועוד.
בעוד שפות תכנות פורמליות מיישמות לוגיקה זו באמצעות קוד חשוף, מנוע החוקים מייצג אבסטרקציה המאפשרת למתכנן לעשות שימוש בממשק גרפי במקום להתמודד עם תחביר שפת תכנות.
מנוע בינה עסקית: זהו סט של כלי ניתוח והצגה המאפשר למשתמשים להפיק דוח"ות עסקיים או להתבונן על מדדים המוצגים באמצעות לוח מחוונים .
השימוש בלוח המחוונים אינטואיטיבי, ומיועד להמחיש במהירות מדדים קריטיים למשתמש, בדומה ללוח מחוונים במטוס, המדווח על גובה מפני הקרקע, למשל.
סוגי משתנים: בפלטפורמות אל-קוד קיימים שדות המסווגים על פי סוג המשתנה.
סיווג זה מאפשר הזנה ועיבוד של מידע המגיע ממקורות שונים, ובעל מאפיינים שונים.
דוגמה לשדה כזה יהיה שם פרטי, שיהיה משתנה מסוג Text.
ניתן לאכוף כללים על הזנה לשדות אלו כדי לטייב את המידע במערכת.
סוגי קשרים: כבכל מערכת מידע, גם בפלטפורמות אל-קוד מוגדרים קשרים בין ישויות מידע.
קשרים אלה יכולים להיות אחד לאחד, אחד לרבים, או רבים לרבים, והם מאפשרים הפעלה סלקטיבית של פעולות על אובייקטים וקבוצות המאורגנים במודל ומייצגים את הפעילות העסקית.
אל-קוד (No Code) היא פרדיגמת פיתוח המהווה מימוש מתקדם של פרדיגמת ה-Low Code.
פרדיגמת No Code מאפשרת למשתמשים לבנות אתרי רשת, יישומי רשת, אפליקציות מובייל ללא שימוש בתכנות באמצעות הקלדת קוד טקסטואלי.
פרדיגמת ה-Low Code מחייבת מיומנויות טכניות של כתיבת קוד, באשר היא "מפחיתה" את השימוש בקוד באמצעות שימוש ברכיבי תוכנה מוכנים מתוך ספריות, ובכך מציעה חיסכון בשעות מפתח.
עדיין נדרש מפתח החשוף לקוד בשפות פורמליות.
פרדיגמת האל-קוד מסתירה, כברירת מחדל, את קוד המחשב מהמפתח.
היא מאפשרת, באמצעות הפשטה של ישויות וקשרים לבנות את בסיס הנתונים באמצעות ממשק משתמש גרפי, ומאפשרת ליצור את ממשק המשתמש למשתמש הסופי.
פלטפורמות פיתוח No Code עושות שימוש נרחב בפרדיגמה זו, ומוסיפות לה תכונות של אחסון, ניהול משתמשים, אבטחה, במודל של מחשוב ענן או בהתקנה מקומית על שרתי הלקוח.
קיימים מספר סוגים של פלטפורמות אל-קוד, הנחלקים על פי ייעודן.
פלטפורמות עסקיות: אלה מערכות שתוכננו עם דגש על בניית מערכות מידע עסקיות.
הן כוללות כלים שונים המיועדים להטמעה ולאינטגרציה עם מערכות מחשוב עסקיות נפוצות, דוגמת מסדי נתונים מסוג Microsoft SQL ומתחרותיה.
מערכות אלו מתוכננות מראש תוך שילוב מערכות הרשאות ארגוניות, דוגמת Active Directory, המבטיחות גישה ועריכה מבוקרות של גורמים מוסמכים.
בנוסף הן כוללות פתרונות אבטחה, גיבוי ותיעוד המאפשרת להן לשמש, בנוסף לפונקציונלית המידית שלהן, כזיכרון ארגוני.
פלטפורמות Web: אלה פתרונות המאפשרים לבנות אפליקציות web ודפי אינטרנט עשירים, וכוללות כלים המאפשרים בנייה מהירה של אתרים ואפליקציות תוך שימוש בתשתיות נפוצות, בתצורה מוגדרת מראש.
פלטפורמות Vibe Coding: אלה כלים מהפכניים לפיתוח תוכנה המנצלים בינה מלאכותית להפוך שפה טבעית לקוד פונקציונלי, המאפשרות למפתחים לבנות אפליקציות על ידי תיאור רעיונותיהם במילים פשוטות במקום כתיבת קוד מסורתי.
Wix היא פלטפורמת פיתוח אל-קוד המשמשת לבניית אתרים תדמיתיים ופונקציונליים
monday.com – פלטפורמה ישראלית מבוססת ענן (Work OS) המאפשרת למשתמשים לבנות אפליקציות ותהליכי עבודה באמצעות ממשק גרפי, ללא צורך בכתיבת קוד.
כוללת כלי אוטומציה, אינטגרציות מוכנות, תצוגות מותאמות (כגון Kanban, Gantt, Dashboard) ומספקת API פתוח למתן פתרונות מורכבים יותר
Airtable היא פלטפורמה המצטיינת בפיתוח לפיתוח יישומונים לעסקים קטנים וביתיים
AppChi היא פלטפורמה שפותחה בישראל המיועדת לפיתוח יישומים ארגוניים
Caspio מציעה פיתוח יישומים ארגוניים מהיר באמצעות אל-קוד
Replit - סביבת פיתוח רשת משולבת לעיצוב, בנייה ופריסת אפליקציות עם סוכן קידוד AI
Lovable - מתמחה בבניית ממשקי משתמש ודפי רשת
Base44 - פלטפורמה המאפשרת למשתמשים לבנות אפליקציות תוכנה מותאמות אישית עם בסיס נתונים, אחסון, אימות, אנליטיקה ואינטגרציה מובנים
פליאד או לה פליאד היא קבוצת משוררים צרפתים שפעלה במאה ה-16 בעידן הרנסאנס ובראשם פייר דה רונסאר וז'ואשן די בלה.
היא נקראה במקור "לה בריגאד" (La Brigade - "הבריגדה", "החטיבה" או "הגדוד") או "חבורת רונסאר" (La bande á Ronsard).
השם "פליאד" נועד להזכיר קבוצה של שבעה משוררים יוונים אלכסנדרוניים שקראו לעצמם כך, לפי שבעת כוכבי מזל הפליאדה.
בעקבות המשוררים היוונים, מקובל למנות בקבוצה הצרפתית גם כן שבעה חברים: תחילה, בסביבות שנת 1549 – פייר דה רונסאר, ז'ואשן די בלה (או דו בלה), אטיין ז'ודל, דז אוטל, ז'אן-אנטואן דה באיף, לה פרוז (La Peruse) ופונטוס דה טיאר (Pontus de Tyard).
ב-1555 הוחלפו דז אוטל ולה פרוז שנפטרו ברמי בלו (Belleau) ובז'אק פלטייה די מאן, בהתאמה.
ביצירותיהם הספרותיות ובחיבורים התאורטיים שלהם, הם שאפו לחדש ולשכלל את השפה הצרפתית, על מנת להפוך אותה לשווה ועצמאית ביחס לשפות הקלאסיות – לטינית ויוונית – שנחשבו "אצילות" יותר.
הייתה במפעלם גם שאיפה פוליטית לקחת חלק באיחודה של צרפת באמצעות השפה הצרפתית, לפי הדגם האיטלקי המוקדם יותר.
השם "פליאד" רמז לחבורה ספרותית הלניסטית – הפליאדה האלכסנדרונית – שכללה במאה השלישית לפנה"ס שבעה משוררים ומחזאים בני אלכסנדריה.
הם אימצו שם יווני זה לפי צביר הכוכבים "הפליאדות" (Πλειὰδες) שכלל שבעה כוכבים.
חבורת ארבעה-עשר משוררים אוקיסטנים (שבעה גברים ושבע נשים) שפעלה בטולוז שבדרומה של צרפת ושנודעה יותר בשם "Consistori del Gay Saber" (חבורת המדע העליז), השתמשה עוד בשנת 1323 בשם "פליאד".
הכינוי "פליאד" בקשר לחבורת אנשי הספרות הצרפתים מהמאה ה-16 הופיע לראשונה באחד משיריו של פייר דה רונסאר משנת 1556, שיר מוקדש לבלו, שכדברי רונסאר, הצטרף "כשביעי לפליאד".
השם "פליאד" לא היה בשימוש חברי החבורה עצמם.
רונסאר היה היחיד כמעט שהשתמש בו באותה תקופה.
הרכב הקבוצה השתנה כמה פעמים לאורך חייו.
עם זאת, המונח השתרש אצל רוב מבקרי הספרות החל מהמאה ה-19 בהיעדר נוסחה מתאימה יותר.
המשוררים הנחשבים ל"פליאד" היו מקורבים לגרעין הקשה של קבוצה שנקראה "בריגד" בשנים 1550–1570 – פייר דה רונסאר וז'ואשן די בלה.
הקריטריון העיקרי לשיוך לחבורה נשאר קשר הגומלין של המשוררים במסגרת מפעלם המשותף למהפכה שירית ולשונית.
שתי המכללות הונעו על ידי אותו מפעל חינוכי, ידעני ויצירתי.
התלמידים והמורים נפגשו בהזדמנויות שונות, למשל בעת הצגת המחזות של ז'ודל – "l'Eugéne" ו-"La Cléopatre captive" (קלאופטרה השבויה) בשנים 1552 ו-1553 במכללת בונקור בנוכחות המלך עצמו והחצר.
ברוב התפקידים שיחקו המשוררים הצעירים – בלו, ז'ודל, גרוון, לה פרוז ואחרים – מה שתרם לגיבושם החברתי.
כעבור זמן קצר השתתפה החבורה בטקס היוצא דופן בהשראה תיאטרונית "פמליית התיש" (La Pompe du bouc) עליו יודעים מסיפוריהם של רונסאר ובאיף.
פרט למוריהם נהנו משוררי הפליאד גם מתמיכת מצנטים משפיעים כמו הקרדינל ז'אן די בלה, ז'אן דורא עצמו ולזר דה באיף.
היסטוריונים אחדים של ספרות דוחים את השימוש במושג "פליאד" בטענה שהוא נותן דגש יתר לרעיונותיו הפואטיים של רונסאר ומנמיך את חשיבות מגוון התוצרת השירית של הרנסאנס הצרפתי.
במאה ה-15 הייתה שפת הספרות האולטימטיבית באירופה הלטינית.
אותה לימדו בבית ספר ולא הייתה זמינה אלא לאליטה קטנה, בעוד שהעם דיבר בשפות מקומיות וניבים.
-בשטח צרפת של ימינו דיברו, למשל, פרובנסלית, לורנית, גסקונית, פואטווינית, וניבים אחרים, שדקדוקם היה מעט מובנה וספרותם הייתה מצומצמת.
פרט לכמה שנסונים ורומנים עממיים (בעלי תפוצה מוגבלת בגלל הגיוון הפילוג הלשוני), אף על פי שהיו גם הצלחות לאומיות כמו יצירותיו של פרנסואה רבלה, עיקר השירה, הפרוזה, המדע והידע בכלל, נכתבו בלטינית.
נגד המצב הדו-לשוני הזה קמו משוררי המאה ה-16, ששאפו להפוך את הצרפתית לשפה נאצלת וספרותית בדומה ללטינית.
הם חיקו את הניסיון שחוותה השפה האיטלקית כמה דורות קודם לכן עם דנטה, פטרארקה ובוקאצ'ו ששלושתם היוו מקורות השראה חשובים לתנועה הצרפתית הזאת.
אחרי מותו של קלמאן מארו שהייתה דמות דומיננטית בשירה הצרפתית של המאה ה-16, ניסו משוררים רבים לחקות את האמן הדגול, והיוו מה שנקראה "אסכולת מארו", בדרך כלל יוצרים אפיגונים חסרי מקוריות, שביניהם הידוע ביותר היה מלן דה סן ז'לה (Mellin de Saint-Gelais).
אסכולה זאת משכה בקורת חריפה מחברי ה"פליאד".
בעיר ליון קמה קבוצת משוררים, שבדומה לזו מן המאה ה-14 שבטולוז, כללה גם משוררים (מוריס סב - Scève) וגם משוררות (פרנט די גייה Pernette Du Guillet) ולואיז לבה.
התנועה המוכרת כיום בשם "הפליאד" הוקמה בשנת 1456 על ידי חבורת משוררים שקראו לעצמם "ברגיאד" (כלומר "בריגדה").
רק במאה ה-19 התחילו לכנות את רונסאר ורעיו "פליאד", גם בלי לנהל חשבון מדויק בספירת שבעת חבריה{{הערה|Yvonne Bellanger La poésie.
המניע הראשי של ה"בריגאד", שגדלה בחסות המלומד וההלניסט ז'אן דורא (Jean Dorat) בתמיכת הנסיכה מרגריט מצרפת, דוכסית ברי (1574-1523), אחות המלך אנרי השני, היה לגבור על "מפלצת הבורות" בעזרת הפצת התרבות העתיקה, ברוח ההומניזם של הרנסאנס והכל בצרפתית.
בשם "פליאד" בחר לחבורתו פייר דה רונסאר ב-1553 לפי קבוצה עתיקה של שבעה משוררים מאלכסנדריה שחיו במאה השלישית לפנה"ס ואימצו את שם צבר הכוכבים פליאדות (שבע בנות של אטלס ושל פלאיונה).
פרט לדמות המובילה, פייר דה רונסאר, נכנסו לפליאד המשוררים ז'ואשן די בלה, ז'אק פלטייה די מאן, ז'אן לה פרוז, ז'אן-אנטואן דה באיף, פונטוס דה טיאר ואטיין ז'ודל.
החל מאמצע שנות ה-1550, משוררים אלה, שהכירו היטב והעריכו זה את זה, על אף מריבות חולפות (במיוחד עם רונסאר, שהיה מתנגד חריף להוגנוטים) נשארו במגע כמעט קבוע עד לשנות ה-1570 כשבתווך בלט ז'אן-אנטואן דה באיף העשיר והמוכשר, בעוד רונסאר היה יותר מתבודד וקפריזי.
אחרי מותו של פלטייה ב-1582, החליף אותו ז'אן דורא עצמו, ובהמשך נמנו עם הפליאד גם משוררים אחרים כמו גיום דז אוטל - שכנראה החליף את ז'ודל, רמי בלו שהחליף את ז'אן לה פרוז שנפטר ב-1554 וכן ניקולא דניזו (Denisot).
הם התכנסו תחילה בבית מרזח "דה לה פום די פן") ("פרי האורן") ברחוב דה לה ז'ויוורי (רחוב היהודים) בפריז, מול כנסיית לה מדלן אן-לה סיטה.
המנשר האידאולוגי של הפליאד היה לפי רוב הדעות הטקסט הקרוי "La Défense et illustration de la langue française" (להגנתה ולתפארתה של השפה הצרפתית, 1549).
הוא הציע להרהר על האמצעים שבהם ניתן להעשיר את השפה ואת הספרות הצרפתית על ידי השאלות (מלטינית, איטלקית ושפות אחרות), ליצור מילים חדשות -תחדישים, להחיות מילים שנעלמו, ובאופן כללי לקדם את התרבות הצרפתית לפי דגם הרנסאנס האיטלקי באמצעות הגילוי מחדש של התרבות הקלאסית העתיקה, של אמנויותיה וחוכמתה.
זאת מתוך שכנוע כי השפה הצרפתית - בדומה לשפה הטוסקנית של פטראקה ודנטה - הייתה כן מסוגלת להפוך לשפה בעלת ערך מבחינת הביטוי הפואטי.
חברי הפליאד נכנסו לתהליך של התנתקות מקודמיהם - במיוחד מקלמאן מארו ו"המנאמים" הגדולים" - les grands rhétoriqueurs ובמיוחד מהאפיגונים שלהם, היו נחושים להיפרד בדרך כלל משירת ימי הביניים וחיפשו להוכיח את עצמם בצרפתית ("השירה צריכה לדבר את שפת המשורר").
עם זאת הגיעו למסקנה שהשפה הצרפתית היא לעיתים קרובות דלה יותר בהשוואה ללטינית ולאיטלקית בת זמנם, בלתי מדויקת ומותאמת מעט להבעה השירית.
אז החליטו להעשירה על ידי יצירת תחדישים על בסיס הלטינית, היוונית והשפות האזוריות.
הם סינגרו על חיקויין את הסוגות והמחברים היוונים והרומאים במטרה להתעלות עליהם.
היו מוכנים במטרה זו אפילו לחקות בדיוק את טקסיהם כפי שעשו למשל בשנת 1553 בטקס "פמליית התיש" .
הם קידשו את החרוזים האלכסנדרונים, את האודה והסונטה כצורות שיריות ראשיות ופנו לארבעת הנושאים העיקריים של השירה האלגית:אהבת האישה, המוות, בריחת הזמן (והנושא carpe diem) והטבע הסובב ולפעמים כל נושאים אלה יחדיו.
- "כשתזקני מאוד, בליל, מול הנר..." (סונטות להלן, ספר ב', סונטה כ"ג, רונסאר)).
פונטוס דה טיאר מצדו הועסק, בין השאר, בסוגיית השירה בהשראה אלהית, של ה"טירוף הקדוש", מתת המוזות, השפעת הפולחן הדיוניסי וההשראתם של אלי האהבה, ונוס וארוס.
חברי הפלייאד התנסו גם בתיאטרון בקומדיות וטרגדיות הומניסטיות.
הפליאד לקח חלק בסטנדרדיזציה של השפה הצרפתית ומילא תפקיד חשוב מאוד במפעל "עליית קרנה של השפה הצרפתית" ברנסאנס הספרותי, תוך ביסוס מקומה של צרפת החל מה מאה ה-16, כארץ גדולה של תרבות ואמנות והנחת יסודות למה שעתידה להיות הצרפתית המודרנית.
עקרונות ה"פליאד" לפי המנשר של די בלה היו:
הגנת כבודה של השפה הצרפתית כשפת משכילים, במעמד שווה לשפה הלטינית, נגד אלו שטענו אחרת
התחדשות הספרות הצרפתית בעזרת חיקויים של הקלאסיקונים היוונים והרומאים העתיקים ושל משוררי הרנסאנס האיטלקי (פטרארקה, דנטה, גווידו קוולקנטי, בוקאצ'ו, ההסגנון החדש המתוק - Dolce stil nuovo)
העשרתה או פיאורה של השפה הצרפתית בעזרת השאלת מילים מהניבים של הצרפתית ואמרות שפר מהשפות הקלאסיות
הגדלת הרפרטואר של הסוגות ושל הצורות הפיוטיות של המטריקה הצרפתית על ידי הנהגת סוגות יווניות ורומיות ואיטלקיות : סונטה (בעקבות פטרארקה), אודה (בעקבות אובידיוס, טיבולוס, פרופרטיוס), אלאגיה (בעקבות אובידיוס, טיבולוס, פרופרטיוס), המנון, אגלוגה (בעקבות תאוקריטוס, ורגיליוס), מכתם (בעקבות מרטיאליס), סאטירה (בעקבות הורטיוס וכו')
הנהגת אמצעים ספרותיים ורטוריים חדשים כמו הפסיחה
התנתקות מהספרות הצרפתית של ימי ביניים ופנייה אל השירה מיוון ורומי העתיקות.
דחיית ה"מארוטיזם" - המורשת של קלמאן מארו, כפי שיוצגה על ידי האפיגונים שלו
השימוש בשם "פליאד" במדיה הספרותית בצרפת
השם היוקרתי "פליאד" או בשם המלא "ספריית הפלייאד" Bibliothèque de la Pleiade ניתן במאה ה-20 בצרפת לסדרת ספרים של הוצאת גלימאר המודפסים בנייר משובח דק ואטום (papier Bible) וכרוכים בעור, המוקדשים לכלל יצירותיהם של סופרים שהפכו ל"קלאסיקונים".
החל משנות ה-1920 ועד שנת 2019 הופיעו בסדרה הזאת 600 כרכים מאת סופרים צרפתים וסופרים זרים בתרגום לצרפתית.
בשנים 1960–2005 הופיעו בצרפת גם 45 כרכים של "אלבומי פליאד" (Albums de la Pléiade)
בין אפריל 1946 ל סתיו 1951 פורסמו בצרפת 13 גליונות של מגזין לספרות הקרוי "מחברות הפלייאד" (Cahiers de la Pléiade)
בין 1955 לאפריל 2005 פורסמו גם 49 כרכי "אנציקלופדיית הפלייאד" (Encyclopédie de la Pléiade)
בשנים 1950–1957 הופיעו 6 כרכים של "גלריית הפלייאד" (Galérie de la Pléiade'')
פלטפורמת פורד C2 היא פלטפורמת רכב שפותחה על ידי פורד משנת 2018. היא החליפה את פלטפורמת פורד C1 שימשה את המכוניות קומפקטיות שלה.
המודולריות של הפלטפורמה מאפשרת להשתמש בה לדגמים שונים, המפחיתים עלויות פיתוח על פני כלי רכב נוספים.
שלא כמו קודמה ניתן להשתמש בה למכוניות עם בסיס גלגלים ארוך.
מכוניות שמשתמשות בפלטפורמה הזאת נבדקו וקיבלו ציון טוב בכל הנוגע למאפייני הנסיעה.
פורד פוקוס - מהדור הרביעי
פורד קוגה - מהדור השלישי
פלטפורמת יונדאי E-GMP היא פלטפורמת רכב, שפותחה על ידי קבוצת יונדאי מוטור בשנת 2020 למכוניות חשמליות.
היא מיועדת לשימוש בדגמים החשמליים של יונדאי מוטור, קיה וג'נסיס מוטורס.
הפלטפורמה מיועדת לשימוש במכוניות חשמליות הן סדאן והן קרוסאוברים.
היא מתאימה גם למכונית ספורט עד לתאוצה של 3.6 שניות ומהירות של 260 קמ"ש.
היא כוללת סוללת ליתיום-יון שתאפשר טעינה מלאה ומהירה בתוך 18 דקות, וטווח נסיעה מרבי של 500 ק"מ.
יונדאי איוניק 7 (השקה מתוכננת ל-2024).
קארי אליז פלטשר , הידועה בשם הבמה פלטשר, היא זמרת ופזמונאית אמריקאית.
פלטשר התחרה בעונת הבכורה של תוכנית המציאות האמריקאית The X Factor.
בסבב מחנה האימונים, סיימון קאוול חיבר את פלטשר עם היילי אורנטיה, פייג' אליזבת' אוגל ודני נייטס כדי להקים את הלהקה לאקודה ריין תחת פאולה עבדול.
הן התפרקו לאחר שהודחו מהתחרות.
ב-2015 היא עברה לעיר נאשוויל, טנסי והחלה לשתף פעולה עם המפיק ג'יימי קני, והוציאה את הסינגל "War Paint".
השיר הפך לשיר הוויראלי בספוטיפיי וזכה לשבחים.
המוזיקה שלה צברה פופולריות בפלטפורמה.
בספטמבר 2016, היא הוציאה את מיני אלבום הבכורה שלה Finding Fletcher באופן עצמאי.
בחודש אוגוסט 2018, פלטשר הודיעה שהיא חתמה על חוזה הקלטות עם קפיטול רקורדס.
היא הוציאה את סינגל הבכורה שלה "Undrunk" תחת החברה ב-25 בינואר 2019. השיר הגיע למעמד שיר זהב בארצות הברית בדצמבר 2019. באפריל 2019, היא הוציאה את "If You're Gonna Lie", ששווק כפריקוול ל-"Undrunk" וגם את הסינגל "About You".
באוגוסט 2019, פלטשר הוציאה את המיני אלבום השני שלה, You Ruined New York City for Me.
באוקטובר 2019, פלטשר הוכרזה כמופע החימום לסיבוב ההופעות Nice to Meet Ya של נייל הורן, שאמור היה להתחיל בשנת 2020 לפני שהוא בוטל עקב מגפת הקורונה.
בספטמבר 2020, פלטשר הוציאה את המיני אלבום השלישי שלה, The S(ex) Tapes.
פלטשר הוציאה את השיר "I Believe You" לתמיכה בנפגעות תקיפה מינית בחודש מרץ 2018, כשהיא כתבה מכתב בהשראת תנועת MeToo לבילבורד, ותמכה בתנועת באופן פומבי.
פלטשר היא חברה בקהילה הגאה, ותומכת באופן פעיל בארגונים כגון It Gets Better, פרויקט טרוור והליגה ההומו-לסבית נגד השמצה.
פלטשר יצאה בעבר עם היוטיוברית שאנון בורידג'.
המיני-אלבום שלה, The S(ex) Tapes, מתאר את ההשלכות של הפרידה שלהן.
פלטפורמת טויוטה e-TNGA היא פלטפורמת רכב, שפותחה על ידי טויוטה וסובארו בשנת 2019 למכוניות חשמליות.
היא משמשת את המכוניות החשמליות של טויוטה, לקסוס וסובארו החל משנת 2022.
היא מיועדת לשימוש בדגמים החשמליים של טויוטה, לקסוס וסובארו.
היא משתמשת במנוע חשמלי עם אפשרויות הנעה קדמית, אחורית וכפולה.
הפלטפורמה מאפשרת שימוש בסוללת ליתיום-יון בקיבולות שונות.
טויוטה מתכננת שישה דגמים שישתמשו בפלטפורמת e-TNGA, אחד מתוך שישה כבר הציגה טויוטה ונותרו עוד חמישה עד לשנת 2030.
סובארו סולטרה - משנת 2022.
פלטפורמת פרימיום חשמלית (PPE) היא פלטפורמת רכב שפותחה על ידי אאודי ופורשה למכוניות חשמליות.
הפלטפורמה מיועדת לדגמי מכוניות שאינם מתאימים לפלטפורמת MEB של קבוצת פולקסווגן.
המכונית הראשונה שהוכרז שתשתמש בפלטפורמה היא אאודי A6 אי-טרון שצפויה לצאת לשוק בסוף 2022, אשר הוצג לה דגם קונספט מקדים בשם אאודי A6 אי-טרון קונספט.
הפלטפורמה מאפשרת טווחי נסיעה ארוכים במיוחד וטעינה אולטרה מהירה.
אאודי A6 אי-טרון קונספט (הדגם הראשון שמשתמש בפלטפורמת PPE).
פלטפורמה כשירות היא קטגוריה של שירותי מחשוב ענן שעיקרה הוא לספק ללקוחות (לרוב מפתחי תוכנה) שירותי ענן, ובכך לאפשר להם להתמקד בפיתוח הפרויקט הספציפי שלהם ללא המורכבות של בנייה ותחזוקה של התשתית הקשורה בדרך כלל לפיתוח והשקה של האפליקציות.
השירותים אותם מקבל הלקוח מספקית הפלטפורמה כשירות הם: שירותי רשת, שרתים, אחסון, וירטואליזציה, מערכת הפעלה, תווכה (תוכנה המחברת בין מספר רכיבי תוכנה או יישומים) וזמן ריצה.
ישנם מספר סוגים של פלטפורמה כשירות: ציבורי (ענן שמשאביו משותפים לכמה משתמשים באינטרנט), פרטי (תשתית ענן הנמצאת בשימוש ארגון אחד בלבד) והיברידי (שילוב של השניים).
PaaS נועדה במקור ליישומים בשירותי ענן ציבורי, לפני שהתרחבה לאפשרויות פרטיות והיברידיות.
ישנם סוגים שונים של ספקיות פלטפורמה כשירות.
כולן מציעות אירוח יישומים וסביבת פריסה, יחד עם שירותים משולבים שונים, אך מציעות רמות שונות של תחזוקה וסילומיות (scalability - יכולת להתמודד עם כמות הולכת וגדלה של עבודה).
הספקיות המרכזיות, נכון לאוקטובר 2022, הן AWS, הרוקו, ורד האט.
יתרונות הפלטפורמה כשירות הם בעיקר בכך שמורכבות התכנות מופחתת באופן משמעותי; הפיתוח הכולל של היישום נעשה יעיל יותר, מכיוון שיש לו משאבי תשתית מובנים/מתקדמים, ובכך גם תחזוקת היישום ושיפורו נעשים קלים יותר.
יתרון נוסף הוא שתחזוקת התשתית עוברת לגורם מקצועי ואמין, מאחר שספקיות הפלטפורמה כשירות הן חברות בעלות מומחיות בנושא זה, בוודאי לעומת צוות מפתחים ממוצע.
כתוצאה מכך, שימוש בספקית פלטפורמה כשירות מביא לרוב גם להפחתת עלויות.
בנוסף, העובדה שהתשתיות מנוהלות על ידי חברה חיצונית, מאפשרים לפרויקט לגדול, לקטון או להשתנות בהתאם לדרישות שונות, מבלי שהלקוח נדרש להתאים עצמו לכך.
כך למשל, אם הלקוח מצפה לשימוש רחב יותר או שונה ביישום שהוא מפתח בתקופה מסוימת, למשל בתקופת החגים, הוא אינו נדרש לתחזק זאת לאורך כל השנה, אלא רק לפנות לספקית הפלטפורמה כשירות בעניין זה.
חסרונות הפלטפורמה כשירות, כפי שצוטטו על ידי משתמשים שונים בשירות, כוללים תמחור יקר יותר ככל שהיקפי השימוש נעשים גדולים יותר, היעדר תכונות תפעוליות, שליטה מופחתת (ביצועי המוצר של הלקוח תלויים במידה רבה בספקית ה-PaaS), וקשיים של מערכות ניתוב תעבורה.
בנוסף, מעבר בין ספקית פלטפורמה כשירות אחת לאחרת נחשב ליקר ומסובך, כך שאם הספקית כבר אינה עומדת בדרישות הפרויקט, המעבר לספקית מתחרה כרוך בעלויות משמעותיות.
עם זאת, במדינות שונות קיימת רגולציה תומכת-תחרות הנועדה לאפשר זרימה חופשית יותר בין ספקיות.
ההבדלים בין פלטפורמה כשירות לבין תוכנה כשירות ותשתית כשירות
ההבדל בין פלטפורמה כשירות לתוכנה כשירות (SaaS) ולתשתית כשירות (IaaS) מתבטא בסוגי השירותים המתבצעים על ידי ספקית שירותי הענן.
כך, בתוכנה כשירות כלל השירותים, כולל התוכנה עצמה, נמצאים בענן (למשל, תוכנת ג'ימייל אינה מותקנת על המחשב האישי, אלא הלקוחות ניגשים אליה בצורה מקוונת).
לעומת זאת, בתשתית כשירות השירותים הניתנים על ידי ספקית הענן הם שירותי רשת, אחסון ענן, שרתים ו-וירטואליזציה בלבד.
פלטפורמה כשירות למעשה נמצאת בין השתיים האמורות, כיוון שבנוסף ל-תשתית כשירות, כוללת גם מערכת הפעלה, תווכה וזמן ריצה.
עם תשתית כשירות, המשתמש עודנו נדרש לנהל את השרת, בעוד שעם PaaS ניהול השרת נעשה על ידי הספקית.
פלטקאקה (באיסלנדית: Flatkaka; מילולית "עוגה שטוחה") או Flatbrauð (מילולית "לחם שטוח") הוא אכן לחם שיפון שטוח איסלנדי.
פלטקאקה הוא רך, עגול, דק וכהה ומהווה דוגמה אופיינית מהמחבת המקומי.
באופן מסורתי, פלטקאקה נאפה על אבנים חמות או ישר על גחלת האש, מאוחר יותר על מחבתות ברזל יצוק קטנות אך כבדות, וכיום, כשמכינים פלטקאקה בבית, אנשים אופים אותן ישירות על פלטה חשמלית כדי לקבל את התוצאה הרצוי.
בדרך כלל יש הבדל בין פלקאקה תוצרת בית לבין הסוגים הנמכרים בחנויות, כשהאחרונים מעט סמיכים ויבשים יותר בגלל תוספת קמח חיטה.
ההנחה היא שהמסורת האיסלנדית של אפיית לחם שטוח חוזרת עד ליישוב איסלנד במאה ה-9. מבחינה היסטורית, אזוב איסלנד י(Cetraria islandica) שימש לעיתים כתוספת לבצק בשל מחסור בדגנים באי.
פלטקאקה מוגש בדרך כלל חתוך לחצאים או לרבעים, עם תוספת של חמאה או פאטה בשר כבשפטה, ועם האנגיקיוט, סלמון מעושן או אפילו דג מלוח כבוש.
סוואנק היה פוליטיקאי אמריקאי וחבר בית הנבחרים של ארצות הברית מאוקלהומה.
סוואנק נולד ב-24 באפריל 1875 ליד העיר בלומפילד באיווה, והיה בנם של וולאס ומלינדה וולס סוואנק.
הוא עבר עם הוריו לביף קריק, הטריטוריה האינדיאנית, בשנת 1888, ולמד באקדמיה בנובל, טריטוריית אוקלהומה ובאוניברסיטת אוקלהומה בנורמן.
הוא התחתן עם עדה בלייק ב-30 בדצמבר 1914; ולזוג נולדו שני ילדים.
סוואנק לימד בבית ספר בסטלה, ובשנת 1902 הוא נבחר למפקח בית הספר במחוז קליבלנד.
הוא כיהן כשופט של בית המשפט המחוזי של מחוז קליבלנד, אוקלהומה, מ-1911 עד 1915, וכשופט של המחוז השיפוטי הארבעה עשר של אוקלהומה מ-1915 עד ספטמבר 1920, כאשר התפטר.
סוואנק נבחר כדמוקרטי לקונגרס ה-67 ולשלושת הקונגרסים שאחריו, וכיהן מ-4 במרץ 1921 עד 3 במרץ 1929. הוא נכשל בניסיונו להיבחר מחדש ב-1928 לקונגרס ה-71, אך נבחר לקונגרסים ה-72 וה-73, וכיהן מ-4 במרץ 1931 עד 3 בינואר 1935. הוא נכשל בניסיונו להיבחר מחדש ב-1934, והפסיד לג'ושוע לי.
הוא התמודד שוב ב-1936, 1937 ו-1938, אך ללא הצלחה, ולאחר מכן חזר לנורמן וחזר לעסוק בעריכת דין.
סוואנק מת בנורמן, מחוז קליבלנד, אוקלהומה, ב-16 במרץ 1950, ונקבר בבית הקברות אוד פלוס, נורמן, אוקלהומה.
פלטשר דאטון פרוקטור היה איש עסקים ופוליטיקאי אמריקאי מוורמונט, איש המפלגה הרפובליקנית, שכיהן כחבר בית הנבחרים של מדינתו בשלוש תקופות כהונה בלתי רצופות בשנים 1890–1906 (מתוכן באחת מתקופות הכהונה כיושב ראש הבית), כחבר הסנאט של ורמונט בשנים 1892- 1894, וכמושל ורמונט ה-51 בשנים 1906–1908.
פלטשר פרוקטור נולד בעיירה קבנדיש שבוורמונט, כשני מבין חמשת ילדיהם של רדפילד פרוקטור (לימים סגן מושל ורמונט, מושל ורמונט, מזכיר המלחמה של ארצות הברית וסנאטור) ושל אמילי ג'.
אחיו הצעיר היה רדפילד פרוקטור הבן, שגם הוא כיהן כמושל ורמונט ה-59 בשנים 1923–1925. הוא גדל בעיירה פרוקטור שנקראה על שם אביו ורובה היה בבעלותו, למד במידלברי קולג' וב-1882 סיים את לימודיו באמהרסט קולג'.
ב-1886 נשא פרוקטור לאישה את מיני א.
רובינסון, ולשניים נולדו שתי בנות, אמילי ומיני, ובן, מורטימר פרוקטור, שכיהן גם הוא כמושל ורמונט ה-66 בשנים 1945–1947.
פרוקטור עבד בעסק המשפחתי, חברת השיש של ורמונט, שב-1889 הוא היה לנשיאה.
הוא גם היה נשיא חברת הרכבות קלרנדון ופיטספור ושל חברת הנאמנות פרוקטור.
ב-1883 נבחר פרוקטור כראש חטיבת ורמונט של אגודת בני ותיקי מלחמת האזרחים עם דרגת כבוד של קולונל, ולעיתים קרובות נקרא בתואר זה בעיתוני התקופה.
ב-1884 הוא התגייס לפלוגה A של רגימנט הרגלים הראשון של המשמר הלאומי של ורמונט, וקיבל מינוי של לוטננט משנה.
בהמשך הוא קודם לדרגת לוטננט ראשון ולתפקיד המפקח על אימוני רובאות במטה הרגימנט עד לפרישתו ב-1887.
פרוקטור שימש בכמה משרות ציבוריות בממשל המקומי, כולל חבר מועצת העיר וחבר מועצת החינוך.
בשנים 1886–1888 הוא היה המזכיר לעניינים אזרחיים וצבאיים (עוזר אישי) של המושל אבנעזר אורמסבי.
בשנים 1890–1892 היה פרוקטור חבר בית הנבחרים של ורמונט.
לאחר מכן ועד 1894 הוא היה חבר הסנאט של ורמונט.
בשנים 1900–1902 ובשנים 1904–1906 הוא שב לבית הנבחרים, כשבתקופת הכהונה הראשונה מבין השתיים הוא נבחר כיושב ראש הבית.
ב-1906 נבחר פרוקטור כמושל ורמונט, וכיהן בתפקיד במשך שנתיים.
כמושל, הוא דחה את הגישה הפיננסית השמרנית של אביו, והכריז שלמדינה יש "משימה גדולה יותר מאשר לחיות בצמצום".
הוא קידם מדיניות יערנות מתקדמת, ארגן מחדש את בתי המשפט של ורמונט, וביצע רפורמות בנציבות שפיקחה על התשתיות ועל הרכבות.
במהלך תקופת כהונתו, שימש כמזכיר המדינה ארון גראוט, בנו של המושל לשעבר ג'וזאיה גראוט.
בעת כהונתו כמושל, היה על פרוקטור להחליט על מינוי זמני לאיוש המושב של ורמונט בסנאט של ארצות הברית שהתפנה עקב מות אביו רדפילד פרוקטור.
הוא בחר במושל לשעבר וחבר בית הנבחרים של ארצות הברית ג'ון וולקוט סטיוארט, שכיהן בסנאט עד שהתקיימו בחירות מיוחדות לשארית תקופת כהונתו בסנאט של אביו המנוח.
ההנחה הייתה שפרוקטור ילך בעקבות אביו, אך הוא דחה הצעה להתמודד על המושב בסנאט, שאליו נבחר קרול פייג'.
לאחר תום כהונתו כמושל, שב פרוקטור לעסקי השיש ולעיסוקיו הנוספים בעיירתו.
פלטשר פרוקטור נפטר בעיירה פרוקטור ב-27 בספטמבר 1911, לאחר מחלה של כמה שבועות.
הוא נטמן בבית הקברות סאות' סטריט שבעיירה.
פלטשר סטוקדייל נולד ב-1823 או ב-1825 בעיר ראסלוויל שבקנטקי, כאחד משמונת ילדיהם של תומאס ו.
סטוקדייל למד משפטים והתקבל ללשכת עורכי הדין של קנטקי.
ב-1846 הוא עבר לטקסס והתיישב במחוז גרימס.
ב-1856 עבר סטוקדייל למחוז קלהון, שאותו הוא ייצג בסנאט של טקסס בשנים 1857–1861. ב-1861 הוא היה נציג בוועידת הפרישה של טקסס מהאיחוד שהתקיימה באוסטין.
בשנים 1862–1863 הוא שימש כעוזרו של המושל פרנסיס לאבק.
סטוקדייל נבחר כסגן מושל טקסס ב-1863, וכיהן בתפקיד זה עד 11 ביוני 1865, כאשר הוא היה למושל טקסס בפועל לאחר שהמושל פנדלטון מרה נמלט למקסיקו.
הוא כיהן כמושל במשך חמישה ימים עד למינויו של המושל הצבאי הזמני אנדרו ג'קסון המילטון מטעם ממשלת ארצות הברית.
סטוקדייל כיהן בתפקידים אלו במהלך תקופה סוערת.
הפקרות, התקפות אינדיאנים והתדרדרות במצב הממשל במהלך מלחמת האזרחים האמריקאית עמדו בסימן 18 החודשים בהם כיהן בתפקידיו.
ב-1868 היה סטוקסייל שוב חבר הסנאט של טקסס.
ב-1875, בוועידת החוקה של טקסס, הוא שימש כחבר ועדת המשפט וועדת מענקי הקרקעות, והשתתף בכמה דיונים להקמת מערכת של בתי ספר חינם בטקסס.
בשנים 1872, 1876 ו-1880 הוא היה נציג בוועידות הארציות של המפלגה הדמוקרטית.
בוועידת הדמוקרטים של טקסס ב-1873 היה סטוקדייל אחד מסגני נשיא הוועידה.
ב-1876, 1882 ו-1888 הוא היה חבר ועדת ההחלטות והמצע של ועידת הדמוקרטים של טקסס, וב-1876 היה יושב ראש ועדה זו.
בסוף שנות ה-60 שימש סטוקדייל כנשיא חברת הרכבות אינדיאנולה, ובמסגרת תפקידו זה הוא קידם את פיתוח קרונות הקירור לצורך העברת בשר לשווקים.
ב-1857 נשא סטוקסייל לאישה את אליזבת פריור באנקהד לייט, שנפטרה ב-1865. ב-1877 הוא נישא בשנית לאליזבת שלייכר, בתו של חבר בית הנבחרים של ארצות הברית מטעם טקסס גוסטב שלייכר.
פלטשר סטוקדייל נפטר בקוויירו שבטקסס, שם התגורר בשנותיו האחרונות, ב-4 בפברואר 1890. הוא נטמן בבית הקברות מייפל גרוב שבעיר הולדתו ראסלוויל.
על שמו קרויה העיר סטוקדייל שבטקסס.
בתחום הפיננסים, פלטפורמת מסחר אלקטרונית, הידועה גם בתור פלטפורמת מסחר מקוונת, היא תוכנת מחשב המשמשת לביצוע הזמנות עבור מוצרים פיננסיים דרך רשת עם מתווך פיננסי.
ניתן לסחור במוצרים פיננסיים שונים דרך הפלטפורמה, באמצעות רשת תקשורת עם מתווך פיננסי או ישירות בין המשתתפים או החברים בפלטפורמה.
זה כולל מוצרים כמו מניות, איגרות חוב, מטבעות, סחורות, נגזרים ואחרים, עם מתווך פיננסי כמו ברוקרים, עושי שוק, בנקי השקעות או בורסות.
פלטפורמות אלו מאפשרות מסחר אלקטרוני שיכול להתבצע על ידי משתמשים מכל מקום, בניגוד למסחר מסורתי ברצפת המסחר באמצעות קריאה פתוחה ומסחר מבוסס טלפון.
לעיתים המונח פלטפורמת מסחר משמש גם בהתייחסות לתוכנת המסחר עצמה בלבד.
פלטפורמות מסחר אלקטרוניות בדרך כלל משדרות מחירי שוק בזמן אמת שבהם משתמשים יכולים לסחור, ועשויות לספק כלי מסחר נוספים, כגון חבילות גרפים, עדכוני חדשות ופונקציות לניהול חשבונות.
חלק מהפלטפורמות תוכננו במיוחד כדי לאפשר לאנשים פרטיים לגשת לשווקים פיננסיים שבעבר היו נגישים רק לחברות מסחר מקצועיות באמצעות גישה ישירה לשוק.
הן עשויות גם להיות מתוכננות לסחור אוטומטית באסטרטגיות ספציפיות בהתבסס על ניתוח טכני או לבצע מסחר בתדירות גבוהה.
פלטפורמות מסחר אלקטרוניות הן בדרך כלל ידידותיות למובייל וזמינות עבור מכשירים מבוססי ווינדוס, MacOS, לינוקס, IOS ואנדרואיד, מה שמקל על הכניסה לשוק ומסייע לעלייה בהשקעות קמעונאיות ובמחזור כולל.
המונח "פלטפורמת מסחר" משמש בדרך כלל כדי למנוע בלבול עם "מערכת מסחר".
המונח האחרון מתייחס בדרך כלל לשיטת מסחר או אסטרטגיה ולא למערכת המחשב המשמשת לביצוע הזמנות.
פלטפורמה היא סוג של מערכת מחשוב או סביבת הפעלה כגון מאגר נתונים או תוכנה ספציפית אחרת.
עסקאות פיננסיות טופלו באופן ידני על ידי ברוקרים או ישירות על ידי צדדים נגדיים עד שנות ה-70. מאז, הוצגו פלטפורמות מסחר אלקטרוניות.
פלטפורמות ומקומות מסחר אלה כללו רשתות תקשורת אלקטרוניות, מערכות מסחר חלופיות ו-dark pool (בתרגום מילולי "בריכות אפלות").
פלטפורמות המסחר האלקטרוניות הראשונות היו קשורות בדרך כלל לבורסות לניירות ערך ואפשרו לברוקרים לבצע הזמנות מרחוק באמצעות רשתות ייעודיות פרטיות ומסופי מחשב.
מערכות מוקדמות לא תמיד סיפקו מחירים בשידור חי ובמקום זאת אפשרו לברוקרים או לקוחות לבצע הזמנה שתאושר מאוחר יותר; אלה נודעו כמערכות "בקשה להצעת מחיר".
ב-1971 נאסד"ק נוצרה על ידי האגודה הלאומית של סוחרי ניירות ערך והופעלה באופן אלקטרוני לחלוטין על רשת מחשבים.
נאסד"ק נפתחה ב-8 בפברואר 1971. היא צברה פופולריות במהירות וב-1992, היא היוותה 42% מנפח המסחר בארצות הברית.
עם הופעת השווקים הפיננסיים האלקטרוניים, פלטפורמות מסחר אלקטרוניות הושקו גם כן בקרוב.
ב-1992, גלובקס הפכה לפלטפורמת המסחר האלקטרונית הראשונה שהגיעה לשוק.
אי-טרייד, חברה שהתחילה כשירות ברוקרים מקוון, השיקה גם היא בקרוב פלטפורמה משלה המיועדת לצרכן.
פלטפורמות אלה צברו פופולריות במהירות עם קצב צמיחה של אי-טרייד של 9% לחודש ב-1999. בסוף שנות ה-2000, עם הופעת כלים דיגיטליים, החלו להופיע דור חדש של חברות השקעה, שהתחילו להציע שירותים לסיוע למשקיעים לא מקצועיים במסחר.
ב-2007, נוסדה חברת השקעות רב-נכסית, EToro, שהתמקדה במסחר העתקה ("copy trading"), מסחר חברתי, וסוגים אחרים של שירותי מסחר.
ב-2017, נוסדה בורסת הביטקוין בינאנס.
מערכות המסחר התפתחו כדי לאפשר מחירים בשידור חי וביצוע כמעט מיידי של הזמנות וכן שימוש באינטרנט כרשת הבסיסית, מה שמשמעותו שהמיקום הפך להרבה פחות רלוונטי.
חלק מפלטפורמות המסחר האלקטרוניות כללו כלי סקריפטים ואף API המאפשרים לסוחרים לפתח מערכות מסחר אוטומטיות או מסחר אלגוריתמי ורובוטים.
ממשק המשתמש הגרפי של הלקוח של פלטפורמות המסחר האלקטרוניות יכול לשמש לביצוע הזמנות שונות ונקרא לעיתים גם צריח מסחר (אם כי זה עשוי להיות שימוש שגוי במונח, שכן חלק מתייחסים לטלפונים PBX מיוחדים המשמשים את הסוחרים).
במהלך התקופה מ-2001 עד 2005, הפיתוח וההתפשטות של פלטפורמות מסחר ראו הקמת פורטלים מקוונים ייעודיים למסחר, שהיו מקומות מקוונים אלקטרוניים עם בחירה של פלטפורמות מסחר אלקטרוניות רבות במקום להיות מוגבלים להצעה של מוסד אחד.
ב-1995 הוועדה לניירות ערך ובורסות של ארצות הברית פרסמה את חוק 17a-23, שחייב כל פלטפורמת מסחר אוטומטית רשומה לדווח מידע, כולל משתתפים, הזמנות ומסחר בכל רבעון.
דרישה מפלטפורמות לעמוד בדרישות שקיפות משופרות לפני ואחרי המסחר סיפקה תמריץ חזק יותר למשתמשים לבטוח בפלטפורמות מסחר אלקטרוניות.
פיצול שוק הוביל לכך שחלק מעושי השוק של נאסד"ק באינסטינט הציעו מחירים טובים יותר מאשר הצעות המחיר שלהם בנאסד"ק.
כדי לטפל בפער זה, ה-SEC הציגה את חוקי טיפול בהזמנות ב-1996. חוקים אלה חייבו מומחי בורסות לניירות ערך ועושי שוק של נאסד"ק להציג בפומבי כל מחיר שהוצע במערכת מסחר קניינית שייצג שיפור של המחירים המוצגים שלהם.
חוק טיפול בהזמנות נוסף חייב עושה שוק להציג את הגודל והמחיר של כל הזמנת מגבלה של לקוח שמגדילה את הגודל במחיר המוצע או משפרת את הצעת המחיר של עושה השוק.
דצימליזציה הונהגה ב-2001 על ידי ה-SEC, וחייבה עושי שוק להעריך מכשירים פיננסיים במרווחים של $0.01 במקום התקן הקודם של $0.0625. שינוי זה הפחית משמעותית את המרווחים, וסיפק תמריץ לסוחרים גדולים להשתמש במערכות ניהול אלקטרוניות ובסופו של דבר הוביל להפחתת עלויות המסחר.
פלטפורמות מסחר אלקטרוניות מספקות לעיתים קרובות נתונים היסטוריים, כולל גרפים, כדי לסייע ללקוחות שלהם לקבל החלטות מסחר.
דיאגרמות אלה עשויות להתרחב כדי לכלול מספר רב של תאריכים ומשמשות לעיתים קרובות בניתוחים טכניים של מכשירים ספציפיים.
כדי לסייע לצרכנים לקבל החלטות לגבי החוזים שלהם, פלטפורמות מסחר כוללות לעיתים קרובות חדשות עדכניות.
מאמרים על עסקים מסוימים עשויים להיכלל, וכן דירוגים מעודכנים שמספקות חברות עצמאיות שמתמקדות בסחורות מסוימות.
מידע דומה למה שסוחרים מקצועיים יכולים לגשת אליו זמין לסוחרים קמעונאיים ביישומים שונים בזכות חדשות מתמחות.
ניתן לעקוב אחר תיק ההשקעות של המשתמש, שזו פונקציה נוספת שנמצאת לעיתים קרובות בפלטפורמות מסחר ויכולה להשפיע על מסחר בהתבסס על ביצועי העבר של הסוחר.
פליוקן (Pliocene) היא תקופה בנאוגן מעידן הקנוזואיקון.
משך תקופתה 3.75 מיליוני שנים, מלפני 5.5 מיליוני שנים ועד לפני 2.5 מיליוני שנים.
עם זאת זהו טווח נזיל יחסית, מאחר שהסלעים בהם מגדירים את התקופה פחות בולטים.
הצורה העיקרית של החישוב היא במעבר מהמיוקן הנחשב לחמים יחסית לפליסטוקן הקריר יותר, בו הופיע עידן הקרח.
האקלים של הפליוקן הפך לקר ועונתי יותר מאשר במיוקן ואזורי יערות הפכו לערבות עשב או לטונדרה.
גם המדבריות גדלו יותר בתקופה זו, בה יבשות רבות וזרמים ימיים שינו ממסלולם.
בתקופה זו התפתחו מיני ההומינידים ובראשם האוסטרלופיתקוס וכן מיני בעלי חיים גדולים שהופיעו גם במשך הפליסטוקן.
באמריקה התרחשה אז ההחלפה האמריקאית הגדולה.
דבר זה הכחיד או גרם לשגשוגם של מינים רבים בשתי האמריקות.
פליוהיפוס (שם מדעי: Pliohippus; מילולית: "מעבר לסוס") הוא סוג בעל חיים ממשפחת הסוסיים, אשר התקיים בתקופת המיוקן באמריקה הצפונית.
הייתה לו אצבע אחת בכל רגל.
נמנה עם אוכלי העשב ונחשב אחד מאבותיו של הסוס.
הוא הגיע לגובה 120 ס"מ בכתפיו ושקל 100 קילוגרם בממוצע.
לסוס זה היו רגליים חזקות בעלות אצבע קשיחה בכל רגל, שהותאמו לחיים בערבות עשב רחבות בהם היה צריך לרוץ במהירות כדי להימלט מטורפים.
המאובנים של סוס זה התגלו בנברסקה וקולורדו שבארצות הברית וגם בקנדה.
סוס קדום זה תואר על ידי החוקר האמריקאי עותניאל צ'ארלס מארש ב-1874.
סוס זה הופיע בסדרה ענקי עידן הקרח.
פְּלִיז היא סגסוגת המורכבת מלפחות 50% נחושת ולכל היותר 45% אבץ.
פחות אבץ - פאזה אלפא, שימושית מאוד (לדוגמא לאינסטלציה) ועמידה לקורוזיה.
יותר אבץ - פאזה אלפא-בטא, משמשת לעיבוד חם .
פאזה בלתי יציבה בטמפרטורת החדר.
פאזה בטא בטמפרטורה גבוהה מאוד.
זו עדיין פאזה מוצקה כיוון שטמפרטורת ההתכה גבוה בהרבה.
האבץ מגדיל את הקשיות ומחליש את המוליכות החשמלית.
בנוסף, שיעור האבץ משפיע על הצבע הצהוב של הפליז.
"משקולות הזהב" האקניות ממערב אפריקה הן למעשה משקולות פליז.
בעבר השתמשו בפליז ליציקה של תותחים, ידיות לדלתות וחפצי נוי כגון אהילים או פמוטות.
פליז משמשת להכנת חלקים בייצור המוני שאינם נדרשים לעמידה בעומס, כמו חפצי נוי, תרמילי כדורים, מצפנים וכן לכלי נשיפה ממתכת (בתוספת ניקל, לא כציפוי).
בנוסף, פליז משמשת לייצור מצילות זולות.
ניתן לצפות חלקי פליז בציפוי ניקל לצורכי נוי (למשל באביזרי אמבט וידיות).
שימוש נוסף של הפליז הוא ברכיבים הקשורים בהולכת מים ביתית בעיקר במכלולים של ברזים וכן במחברים שונים, משום שהרכב החומר (נחושת ואבץ) מפחית קורוזיה, ובכך מאריך את אורך החיים של האביזרים.
הפליז נמצא בשימוש גם בגלגלי שיניים ובתחמושת, מכיוון שהחיכוך שלו נמוך והוא עמיד לשחיקה מכנית.
הפליז מוזכרת שלוש פעמים בתנ"ך: פעמיים בשם "נחושת קלל" – (, ו), ופעם אחת בשם "נחושת מוצהב" – ().
בגמרא כתוב ששערי ניקנור היו עשויים מ"נחושת צהובה" (), כלומר פליז.
חנוכייה העשויה מפליז נחשבת מהודרת יותר מחנוכייה העשויה מנחושת טהורה, בגלל הדמיון לזהב (על פי האנציקלופדיה התלמודית, אף על פי שפליז זול מנחושת).
המילה מופיעה פעם אחת בספרות חז"ל, אך גם זה תלוי במחלוקת הגרסאות של כתבי היד של הגמרא.
לפי כחצי מכתבי היד של הש"ס כתוב בגמרא: "דשמואל זבן מכותי לקנא דדהבא במר דפרזלא בארבעה זוזי ואבלע ליה חד זוזא." ().
אך לפי כתב יד מינכן 95 וכתב יד פירנצה הנוסח הוא דפליזא במקום דפרזלא.
לא התברר מהי מילה זו, המופיעה רק פעם אחת בספרות חז"ל.
רבנו חננאל פירש "נחושת מצופה זהב" ובספר הערוך מושוה לערבית فِلِزّ (פִלִזּ) שבדרך כלל פירושה מתכת ובדיאלקט נתך של נחושת – ומכאן הושאלה לפליז.
פליום (לטינית: Pallium) הוא שמה של רצועה אותה עוטים האפיפיור והארכיבישופים.
הפליום ניתן בדרך כלל לארכיבישוף מטרופוליטני וגם לפטריארך הלטיני של ירושלים ומסמל את סמכותו זו.
לארכיבישוף זכות לעטות את הפליום בתחום הדיוקסיה שלו במועדים מיוחדים במהלך טקסי מיסה.
לאפיפיור זכות לעטותו בכל עת.
לעיתים מקבלים בישופים פליום כסימן לזכות מיוחדת, אך הפליום אינו מעצים את סמכותם או כוחם.
הפליום עשוי צמר לבן ורוחבו כחמישה סנטימטרים.
הוא נכרך סביב הצוואר, החזה והכתפיים, ומשתלשלות ממנו שתי רצועות שרוחבן חמישה סנטימטרים ואורכן שלושים סנטימטרים, כשבקצותיהן פיסות עופרת קטנות מכוסות במשי שחור.
על הפליום מצוירים שישה צלבים שחורים קטנים.
הפליום נלבש על פני הצ'סובלה, אפוד הבישוף.
השימוש בפליום הופיע ככל הנראה כבר במאה הרביעית והפך נפוץ במאה החמישית.
מלכתחילה, הייתה רק לאפיפיור הזכות המוחלטת לעטות את הפליום והשימוש בו על-ידי אחרים היה רק בהרשאתו.
השימוש בפליום אצל בישופים מטרופוליטנים הופיע במאה התשיעית.
שבועת האמונים הנלווית לקבלת הפליום הופיעה ככל הנראה במאה האחת עשרה.
פליו פורמוזה אי טורס (בקטלאנית: Feliu Formosa i Torres; נולד ב-10 בספטמבר 1934) הוא משורר קטלאני.
פליו פורמוזה נולד בעיר סבאדל בשנת 1934. אחרי סיום לימודיו עבד שנתיים כמרצה לספרדית באוניברסיטת היידלברג, שם התמחה בספרות גרמנית, עסק בתיאטרון והושפע מיצירת ברטולט ברכט.
מאז 1975 מרצה פורמוזה במכון ללימודי תיאטרון בברצלונה.
ספר שיריו הראשון, "שְׁחָרִים קְצָרִים בַּיָּדַיִם", ראה אור בשנת 1972. מאז פרסם שמונה ספרי שירה, ורוב שיריו תורגמו לספרדית ולצרפתית.
שירתו, הנאמנה למסורת השירה הנאו-רומנטית יותר מלזרמים חדשניים בשירה הקטלאנית העכשווית, מרבה לעסוק בכל גילויי האהבה ובשאלות של זהות אישית וחברתית.
אסופה קצרה משיריו התפרסמה בתרגום לעברית מאת רמי סערי בכתב-העת "כרמל" בחורף 1999.
פליגה (מכונה גם חלוקה פרוקריוטית או חלוקה בינארית – מאנגלית: Binary fission) היא אופן רבייה אל-זוויגית המשמש יצורים פרוקריוטיים (חד תאיים חסרי גרעין), והיא המקור ההתפתחותי למיטוזה – התהליך המקביל בתאי יצורים איקריוטיים (בעלי גרעין).
הפליגה נפתחת בשכפול הדנ"א של התא, המתגלם לרוב בכרומוזום מעגלי יחיד.
בתחילת תהליך השכפול נקשרים מספר חלבוני מפתח לאזור מקור השכפול וגורמים להפרדה מקומית בין גדילי הדנ"א המרכיבים את הסליל הכפול.
פתיחה זו של הסליל יוצרת בועת שכפול (Replication bubble), המכילה שני מזלגות שכפול – אחד לכל כיוון (המזלגות קיבלו את שמם מצורת ה-Y שלהם).
תהליך השכפול מתקדם בשני כיוונים, כאשר המזלגות הולכים ומתרחקים ממקור השכפול ובועת השכפול הולכת וגדלה, עד להשלמת שני עותקים של הכרומוזום המעגלי המקורי.
עם השלמת השכפול, נעגן כל אחד מסלילי הדנ"א לקרום התא, לעיתים בסיוע מזוזומים.
התארכות התא מביאה להפרדת הכרומוזומים.
חלוקת התא מבוקרת על ידי כתריסר סוגי חלבונים המתאספים לעבר מבנה פולימרי טבעתי הנקרא טבעת חיץ (septal ring) בתווך בין הכרומוזומים.
חלבונים אלה מנחים את יצירת המחיצה בין התאים.
פליגה היא תהליך אל-זוויגי – המידע התורשתי של הצאצאים אמור להיות זהה לזה של תא המוצא.
מוטציות מופיעות במידע התורשתי של הצאצאים הודות לשגיאות בתהליך השכפול.
ככלל, שיעור המוטציות בתהליך שכפול הדנ"א החיידקי הוא גבוה מזה של יצורים רב תאיים.
תכונה זו מסייעת לחיידקים להסתגל לסביבות מחיה שונות אליהן הם מתפשטים, כמו גם לפתח עמידות לאנטיביוטיקה.
רבייה אל-מינית מאפשרת גידול אוכלוסין בקצב מעריכי.
חיידקי קולי למשל מתחלקים כל כעשרים דקות בסביבת מחיה מיטבית, כלומר מכפילים את גודל המושבה.
פליאוטרופיה (מיוונית: "פליאו" - הרבה, "טרפין" - השפעה) היא תופעה גנטית בה גן יחיד משפיע על מספר תכונות של הפנוטיפ.
מכניזם הפליאוטרופיה מתאפשר בעקבות שימושים שונים שהאורגניזם עושה בתוצר של אותו גן יחיד.
גנים פליאוטרופים שמורים מאוד אבולוציונית, שכן מוטציה בגן פליאוטרופי עלולה להוביל לשינוי במספר תכונות פנוטיפיות.
מוטציה בגן פליאוטרופי יכולה להשפיע לחיוב על תכונה אחת ובמקביל להשפיע לרעה על תכונה אחרת
כבר בסוף המאה ה-18 היו מקרים בהם רופאים שמו לב שבמחלות מסוימות סימפטומים שונים בגוף נובעים מגורם ידוע יחיד.
כך במחלת האוסטיאומלציה, ומחלת הפרכת.
מידע זה לא הוסבר אז, בהיעדר הידע על הגנום.
אחד מהאזכורים הרשמיים הראשונים של רעיון הפליאוטרופיה היו ב-1866, בעבודתו המפורסמת של גרגור מנדל, בה הוא מדבר על שלוש תכונות של צמחי האפונה שגידל, שייתכן שנובעות מאותו גורם – צבע קליפת הזרע, צבע הפרחים, וכתמים על פני הזרע.
הוא תיאר שני מופעים של צמחי אפונה – למופע הצמחים הראשון היו זרעים בעלי קליפה חומה, פרחים בצבע סגול, וכתמים.
מופע הצמחים השני היה בעל זרעים עם קליפה לבנה, פרחים לבנים, וחוסר בכתמים.
העובדה ששלושת הפנוטיפים של תכונות אלו תמיד נורשים יחד הביאה אותו למחשבה שקיים גורם משותף המשפיע על שלוש התכונות הללו יחדיו; מחשבה זו עומדת בבסיסו של רעיון הפליאוטרופיה.